Mal på

Politiske innspill for natur og friluftsliv

*Dokumentet er ment som et grunnlag for arbeidet i regionale FNF og hos de lokale organisasjonene, f.eks. i møte med politikere, ved innspill til lokale partiprogram og/eller som utgangspunkt for interpellasjoner.*

**AREAL**

* Arealnøytralitet/arealregnskap/arealbudsjett. **Hvorfor?** Sikre bærekraftig arealbruk med sammenhengende økosystemer.
* Langsiktige utbyggingsgrenser rundt alle byer for å ta vare på de nære naturområdene. **Hvorfor?** Hindre bit for bit utbygging, ivareta nærfriluftslivet og bevare naturmangfold.
* Regionale arealbestemmelser må følges opp i kommunale planer. Kommunene må samarbeide om helhetlige strategier for arealbruk. **Hvorfor?** For å se sammenhengene mellom arealer over kommunegrenser og dermed forhindre konflikter.

**FOLKEHELSE OG FRILUFTSLIV**

* Vise politisk vilje til å følge opp nasjonale føringer om økt aktivitet for alle. **Hvorfor?** Mer sannsynlig at du fortsetter med friluftsliv hvis du starter når du er liten. Det er vist at fysisk aktivitet fremmer læring.
* Sammenhengende stier/turvei/grønnstrukturer/ferdselsårer slik at folk kan forflytte seg uten bil. **Hvorfor?** Tilrettelegge for at det skal være enkelt å velge aktiv transport.
* Kartlegging og verdsetting av friluftsområder må gjennomføres i alle kommuner, og grunnlaget revideres jevnlig. **Hvorfor?** Sikre kunnskapsgrunnlaget om områdene som brukes til friluftsliv og fysisk aktivitet for beslutningstakere
* Maks 500 meter til nærmeste tursti. **Hvorfor?** Nærturområder er viktige lavterskeltilbud som kan brukes av alle, uansett alder og ferdigheter.
* Kommunedelplaner som også omhandler friluftsliv. **Hvorfor?** Friluftslivet favner bredere enn idretten, alle kan drive med friluftsliv.
* Bevilge midler til tiltak som kan øke aktiviteten innen friluftsliv i skolen. Dette gjelder både kompetanse hos lærere og arealer for aktivitet. **Hvorfor?** Sikre at barna blir kjent med mulighetene for friluftsliv lokalt, og at lærerne blir trygge på å ta med seg barna ut.
* Alle kommuner bør ha en aktivitetsstasjon/utstyrsbase for utlån av friluftsutstyr. Gjerne i samarbeid med frivillige organisasjoner. **Hvorfor?** Motvirke sosial ulikhet, rekruttering til friluftsliv/fysisk aktivitet.

**NATURVERN**

* Langsiktig sikring av nære naturområder. **Hvorfor?** Motvirke tap av biologisk mangfold, sikre leveområder og spredningskorridorer og sørge for at vi ivaretar økosystemtjenester.
* Alle kommuner bør ha en kommunedelplan for biologisk mangfold. **Hvorfor?** Sikre at viktig natur i kommunen er kartlagt og dermed et godt kunnskapsgrunnlag for beslutningstagere.
* Strategi for informasjon om og håndtering av fremmede arter/hageavfall. **Hvorfor?** Hindre spredning av fremmede arter og tap av stedegent mangfold.

**ØKONOMI**

* Driftstilskudd/samarbeidsavtaler. **Hvorfor?** Organisasjonene må få utvikle seg selv, og ikke basere all virksomhet på prosjektmidler.

**KUNNSKAPSGRUNNLAG OG INFORMASJON**

* Digitale ressurser må være oppdatert. **Hvorfor?** For at det skal være lett å nyttiggjøre seg kunnskapen som finnes, og for at det skal bli lettere å oppdage hvor vi mangler informasjon.
* Sikre kompetanse i egen organisasjon (kommune og fylkeskommune) på friluftsliv og naturvern. **Hvorfor?** Sikre at beslutningstagere har godt kunnskapsgrunnlag og dermed kunne senke konfliktnivået i kommunal planlegging.